Page:Comical history of Simple John and his twelve misfortunes (3).pdf/5

 and his Twelve Misfortunes. 5

he, my name's Jock Sandyman, they ca’ me Simple John the sack-weaver, I hae nae tocher but my loom, a pirn- wheel, a kettle-pat, a brass-pan, twa pigs, four cogs, and a candlestick, a good cock, a cat, twa errock- new be- gun to lay; my sister Sara is married on Sleeky Willie the wyiie weaver, and I maun hae a hagwife or my mither die, for truly she’s very frail, and ony harl o' health she has is about dinner- time; what say ye till’t, goodman? can ye buckle me or no? Goodman.) A dear John, ye’re in an unco haste, ye wadna hae your wife hame wi’ ye? they’re a’ three before ye, which o' them will ye tak? Hout tout, says John, ony o’ them will sair me, but my mither says there’s twa o’ them his fauts. And what is their fauts, said the goodwife? Hout, said John, it’s no meikle faut, but I dinna like it, they got men or they were married. And what shall I do wi them? said the goodman John.) A deed, goodman, as ye’re ay dealing amang dead beasts and living beasts, I wad put them awa amang i-